Csaptelep
A csaptelep az épületekben, háztartásokban, jellemzően a fürdőszobába és a konyhába beépített hideg és meleg víz ellátására szolgáló cső alakú szerelvény, mely a kiáramló víz mennyiségét és hőmérsékletét szabályozza manuális vagy automata módon.

Részei 
A csaptelepek jellemzően egy csaptestből, egy vagy több betétből és annak rögzítő gyűrűiből, illetve egy vagy több szabályozó karból, kifolyócsőből és gyöngyöző betétből állnak. A csaptelep fajtájától függően további részei is lehetnek.

Működése 
A hengeres, gömb vagy kúpos alkatrész elfordításával üzemeltethető. Tulajdonképpen a csaptelep egy szelep, amely az ülésre merőlegesen mozdítható. A háztartásokban található karos csaptelepek háromutas gömbcsapok. Függőleges mozgatásával a vízmennyiség, míg vízszintes mozgatásával a hőmérséklet, a hideg és meleg víz aránya szabályozható.

Fajtái 
Használat helye és módja alapján konyhai, fürdőszobai és egyéb típusú csaptelepeket különböztetünk meg. A konyhai csaptelepek közé a mosogató és a bojler csaptelepét soroljuk. A mosogató csaptelepet napjainkban egyszerre több funkció ellátására használják, így megalkották a fürdőszobai zuhanyzók mintájára készített kihúzható csövű változatokat. A bojler csaptelep alsó és felső bekötésben készül.

A fürdőszobai csaptelepekhez a kádtöltő, zuhany, mosdó, bidé és KMT (kád-mosdó töltő) szerelvények tartoznak. A KMT csaptelep a fürdőszobai csapok egy speciális fajtája, mely jellemzően panellakásokban terjedt el néhány évtizeddel ezelőtt. Funkcióját tekintve a mosdó és a kád feltöltésére is egyaránt alkalmas, köszönhetően forgatható és magas kifolyócsövének. Egyéb típusú csaptelepeknek kimondottan az orvosi célokat szolgáló szerelvényeket tekintjük. Az orvosi csaptelepek specialitását a tervezéskor nagy hangsúlyt kapott higiéniai szempontok jelentik.

Típusai 
A csaptelepek tervezése és kialakítása folyamatosan változik és bővül, esztétikai és működési szempontok alapján egyaránt. A mai legelterjedtebb fajták:
 Hideg vizes kifolyó
 Kétkaros csaptelep
 Egykaros csaptelep
 Nyomógombos csaptelep
 Fotocellás (infra) csaptelep
 Termosztatikus csaptelep

A hideg vizes kifolyók kizárólag hideg vagy előre kikevert hőmérsékletű víz biztosítására alkalmasak. Intézményekben, kollégiumokban, mellékmosdókban használatos típus.

Az egyik legelterjedtebb csaptelepfajta a kétkaros csaptelep, mely a hideg- és melegvíz-ellátást külön nyithatósággal és zárhatósággal látja el, együttes megnyitásukkal szabályozható a kiáramló víz hőmérséklete és mennyisége. Kerámiabetéttel ellátott változata tartósabb működést garantál.

Vízhasználat szempontjából a legtakarékosabb fajta az egykaros csaptelep, melynek működtetése egyszerű: egy kar segítségével használatba hozható. A víz hőfoka a csapon kívül keverhető ki. A kar megemelésével, felfele tolásával a víz mennyisége, míg vízszintes jobbra vagy balra fordításával a hőfoka szabályozható.

A fotocellás vagy más néven infra csaptelep érzékelőinek segítségével adagolja a víz mennyiségét, mely a jel eltűnésével automatikusan elzárja a kiáramló vizet.

Víztakarékosságot tekintve az egykaros csaptelepek mellett a termosztatikus szerelvények is megfelelő alternatívák lehetnek a háztartásokban. Folyamatos hőmérsékletet biztosít, melyet a víznyomás és hőmérséklet ingadozásainak kiegyenlítésével ér el. Létezik egykaros és kétkaros változata. Egykaros termosztatikus csaptelep esetén vízszintes elfordításával a kiválasztott hőfok állítható be, mely a kar felemelésével garantált hőfokot biztosít. A kétkaros változatok bal oldala a nyitás és zárás mellett a vízmennyiséget szabályozza, míg a jobb oldal a megfelelő hőmérséklet kiválasztását és rögzítését szolgálja.

Jegyzetek 

Áramlástechnika
Épületgépészet
A csaptelep az épületekben , háztartásokban , jellemzően a fürdőszobába és a konyhába beépített hideg és meleg víz ellátására szolgáló cső alakú szerelvény , mely a kiáramló víz mennyiségét és hőmérsékletét szabályozza manuális vagy automata módon . Részei A csaptelepek jellemzően egy csaptestből , egy vagy több betétből és annak rögzítő gyűrűiből , illetve egy vagy több szabályozó karból , kifolyócsőből és gyöngyöző betétből állnak . A csaptelep fajtájától függően további részei is lehetnek . Működése A hengeres , gömb vagy kúpos alkatrész elfordításával üzemeltethető . Tulajdonképpen a csaptelep egy szelep , amely az ülésre merőlegesen mozdítható . A háztartásokban található karos csaptelepek háromutas gömbcsapok . Függőleges mozgatásával a vízmennyiség , míg vízszintes mozgatásával a hőmérséklet , a hideg és meleg víz aránya szabályozható . Fajtái Használat helye és módja alapján konyhai , fürdőszobai és egyéb típusú csaptelepeket különböztetünk meg . A konyhai csaptelepek közé a mosogató és a bojler csaptelepét soroljuk . A mosogató csaptelepet napjainkban egyszerre több funkció ellátására használják , így megalkották a fürdőszobai zuhanyzók mintájára készített kihúzható csövű változatokat . A bojler csaptelep alsó és felső bekötésben készül . A fürdőszobai csaptelepekhez a kádtöltő , zuhany , mosdó , bidé és KMT ( kád-mosdó töltő ) szerelvények tartoznak . A KMT csaptelep a fürdőszobai csapok egy speciális fajtája , mely jellemzően panellakásokban terjedt el néhány évtizeddel ezelőtt . Funkcióját tekintve a mosdó és a kád feltöltésére is egyaránt alkalmas , köszönhetően forgatható és magas kifolyócsövének . Egyéb típusú csaptelepeknek kimondottan az orvosi célokat szolgáló szerelvényeket tekintjük . Az orvosi csaptelepek specialitását a tervezéskor nagy hangsúlyt kapott higiéniai szempontok jelentik . Típusai A csaptelepek tervezése és kialakítása folyamatosan változik és bővül , esztétikai és működési szempontok alapján egyaránt . A mai legelterjedtebb fajták : Hideg vizes kifolyó Kétkaros csaptelep Egykaros csaptelep Nyomógombos csaptelep Fotocellás ( infra ) csaptelep Termosztatikus csaptelep A hideg vizes kifolyók kizárólag hideg vagy előre kikevert hőmérsékletű víz biztosítására alkalmasak . Intézményekben , kollégiumokban , mellékmosdókban használatos típus . Az egyik legelterjedtebb csaptelepfajta a kétkaros csaptelep , mely a hideg- és melegvíz-ellátást külön nyithatósággal és zárhatósággal látja el , együttes megnyitásukkal szabályozható a kiáramló víz hőmérséklete és mennyisége . Kerámiabetéttel ellátott változata tartósabb működést garantál . Vízhasználat szempontjából a legtakarékosabb fajta az egykaros csaptelep , melynek működtetése egyszerű : egy kar segítségével használatba hozható . A víz hőfoka a csapon kívül keverhető ki . A kar megemelésével , felfele tolásával a víz mennyisége , míg vízszintes jobbra vagy balra fordításával a hőfoka szabályozható . A fotocellás vagy más néven infra csaptelep érzékelőinek segítségével adagolja a víz mennyiségét , mely a jel eltűnésével automatikusan elzárja a kiáramló vizet . Víztakarékosságot tekintve az egykaros csaptelepek mellett a termosztatikus szerelvények is megfelelő alternatívák lehetnek a háztartásokban . Folyamatos hőmérsékletet biztosít , melyet a víznyomás és hőmérséklet ingadozásainak kiegyenlítésével ér el . Létezik egykaros és kétkaros változata . Egykaros termosztatikus csaptelep esetén vízszintes elfordításával a kiválasztott hőfok állítható be , mely a kar felemelésével garantált hőfokot biztosít . A kétkaros változatok bal oldala a nyitás és zárás mellett a vízmennyiséget szabályozza , míg a jobb oldal a megfelelő hőmérséklet kiválasztását és rögzítését szolgálja . Jegyzetek Áramlástechnika Épületgépészet